2-C Tasuqilt i d-yettilin imiren kan* Ṣṣenf-agi n tsuqilt yerza timliliyin tigraɣlanin, d tid d-yettilin deg yiwet n tmurt. Win ara d-yemmeslayen neɣ agraw n wid ara d-yemmeslayen s tutlayt n wid iḥeḍren din-a. Asmi ara yeṭṭef yiwen ameslay akken ad yehḍer, ad yini izenines s tutlayt taɣbalut (SL) ad t-id-yeḍfer umsuqel ara d-yessuqlen izen-nni s tutlayt n wid iḥeḍren din-a; akken ad fahmen ayen i d-yenna umezwaru d acu deg yiwen kan n wakud. Dɣa llant kra n tḥerciwin d temsal i yessefk ɣef umsuqel ad tent-yekseb ma yella yeḍfer tasuqilt-a; gar-asent ad d-naf tulmisinagi: ilaq ad yesɛu tazmert n usersiy; ilaq ad yili wessiɛ lxaṭer-is; ad yesɛu tazmert i ukemmel n tsuqilt-is deg wakud ɣezzifen; ilaq ad yesɛu amawal iǧehden; ad yesɛu lettkal ɣef yiman-is.